
ΑΠΟΦΑΣΕΙΣ 

Αριθμ. 3113/138788 

Έγκριση προγράμματος Θήρας Ε.Κ.Π.Όσσας Π.Ε. 

Λάρισας περιόδου 2017-2018. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 

ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 253, 254 και 255 παρ. 10 
του ν.δ. 86/69 «Περί Δασικού Κώδικα». 

2. Τις διατάξεις του άρθρου 3 παραγ. 3 του π.δ. 453/77 
«Περί ελεγχόμενων Κυνηγετικών περιοχών και των όρων 
και προϋποθέσεων ασκήσεως Θήρας σε αυτές κ.λ.π.». 
καθώς και την αριθμ. 105056/2854/10-6-2004 απόφα¬ 
ση του Υπ. Αγροτικής Ανάπτυξης και Τροφίμων «Όροι 
και προϋποθέσεις καθορισμού χώρων εκγύμνασης και 
διεξαγωγής αγώνων κυνηγετικών σκύλων στις Ε.Κ.Π.». 

3. Τις διατάξεις του άρθρου 1 παρ. 2 του ν. 2503/1997 
(ΦΕΚ 107/Α') «Διοίκηση, Οργάνωση, Στελέχωση της Πε¬ 
ριφέρειας, ρύθμιση θεμάτων για την τοπική αυτοδιοίκη¬ 
ση και άλλες δ/ξεις». 

4. Τις δ/ξεις του άρθρου 1 του ν. 2647/1998 (ΦΕΚ 237/ 
Α') «Μεταβίβαση αρμοδιοτήτων στις Περιφέρειες και 
την Αυτοδιοίκηση και άλλες δ/ξεις». 

5. Την με αριθμ. 25206/1324/20-3-1976 απόφαση 
του Υπ. Γεωργίας όπως αυτή εφαρμόσθηκε με την 
243173/6997/π.ε./19-1 -73 ομοία του Υπ. Γεωργίας «περί 
χαρακτηρισμού και ίδρυσης Ε.Κ.Π. στην Όσσα Λάρισας» 

6. Το ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης». 

7. Τις διατάξεις του π.δ. 138/2010 «Οργανισμός της 
Αποκεντρωμένης Διοίκησης Θεσσαλίας - Στερεός Ελ¬ 
λάδας». 

8. Την αριθμ. 6985/85797/1-6-2017 (ΦΕΚ 2003/2017 
Τεύχος Β) απόφαση Συντονιστή Αποκεντρωμένης Δι¬ 
οίκησης Θεσσαλίας - Στερεός Ελλάδας «Περί Μεταβί¬ 
βασης δικαιώματος υπογραφής στον Προϊστάμενο της 
Γενικής Διευθύνσεως Δασών και Αγροτικών Υποθέσεων 
και στους Προϊσταμένους Διευθύνσεων και Δασαρχείων 
της ανωτέρω Γενικής Διευθύνσεως». 


9. Τις διατάξεις παρ. 10 του άρθρου 9 του ν. 3469/2006 
(ΦΕΚ 131 Α') «Εθνικό Τυπογραφείο, Εφημερίςτης Κυβερ- 
νήσεως και λοιπές διατάξεις», όπως αντικαταστάθηκε 
με το άρθρο 67 παρ. 8α του ν. 4316/2014 (ΦΕΚ 270Α ). 

10. Την με αριθμ. 149572/1831/16-4-1984 Δ/γή Υπ. 
Γεωργίας «Οδηγίες για την ειδική άδεια Θήρας σε Ε.Κ.Π». 

11. Την με αριθμ. 154568/2102/10-8-2017 απόφαση 
Υπ. Περιβάλλοντος και Ενέργειας «Καθορισμός ελάχι¬ 
στων τελών έκδοσης, ειδικής άδειας και ελάχιστων κατα¬ 
βλητέων αξιών θηραμάτων των Ε.Κ.Π. που διαχειρίζονται 
από τις Δασικές Υπηρεσίες». 

12. Την με αριθμ. 159489/1969/31 -7-2017 (ΦΕΚ 2809/ 
τ.Β'/10-8-2017) απόφαση Αναπληρωτή Υπουργού Περι¬ 
βάλλοντος και Ενέργειας με θέμα «Ρυθμίσεις Θήρας για 
την κυνηγετική περίοδο 2017-2018» 

13. Το Πρόγραμμα Θήρας της Ε.Κ.Π. Όσσας Κυνηγ. Πε¬ 
ριόδου 2017-2018 που συντάχθηκε από την Μπουζάνα 
Ελένη (Επόπτης Ε.Κ.Π. α.α.) σύμφωνα με τις διατάξεις 
του άρθρου 3 του π.δ. 453/1977 και συνυποβλήθηκε σε 
μας, με την αριθμ. 5469/136738/29-8-2017 αναφορά του 
Δασαρχείου Λάρισας. 

14. Το γεγονός ότι από την απόφαση αυτή δεν προ- 
καλείται δαπάνη στον κρατικό προϋπολογισμό, αποφα¬ 
σίζουμε: 

Εγκρίνουμε το υποβληθέν πρόγραμμα Θήρας, Εκγύ¬ 
μνασης και Αγώνων Κυνηγετικών Σκύλων στην Ε.Κ.Π. 
Όσσας για την Κυνηγετική Περίοδο 2017-2018 όπως 
παρακάτω: 

ΠΡΟΓΡΑΜΜΑ ΘΗΡΑΣ - ΕΚΓΥΜΝΑΣΗΣ ΚΑΙ 
ΑΓΩΝΩΝ ΣΚΥΛΩΝ ΕΛΕΓΧΟΜΕΝΗΣ 
ΚΥΝΗΓΕΤΙΚΗΣ ΠΕΡΙΟΧΗΣ ΟΣΣΑΣ 
Κυνηγετικής περιόδου 2017-2018 

Άρθρο 1 

Απόκτηση δικαιώματος Θήρας 

στην Ελεγχόμενη Κυνηγετική Περιοχή Όσσας 

Για να κυνηγήσει κάποιος στην Ελεγχόμενη Κυνηγετική 
Περιοχή Όσσας απαιτούνται τα κάτωθι δικαιολογητικά. 

- Ατομικό βιβλιάριο Θήρας θεωρημένο για την τρέ¬ 
χουσα κυνηγετική περίοδο. 

- Ειδική άδεια Θήρας για κυνήγι στην Ε.Κ.Π. Όσσας. 

Για την απόκτηση της ειδικής άδειας πρέπει ο ενδια¬ 
φερόμενος να υποβάλλει ή ν' αποστείλει στο Δασαρχείο 












38112 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3201/12.09.2017 


Λάρισας- Γραφείο Θήρας (όπου υπάγεται και η Ε.Κ.Π.Όσ- 
σας), Παπαναστασίου 52,Τ.Κ. 41110, τηλ. 2410-258.897, 
2410-251.501, ΡΑΧ 2410-251620 τα παρακάτω δικαιο- 
λογητικά. 

α. Αίτηση στην οποία να αναφέρονται το ονοματεπώ¬ 
νυμο, το πατρώνυμο, το επάγγελμα, το έτος γέννησης, 
ο αριθμός αδείας κυνηγίου η εκδούσα αρχή, η Δ/νση 
κατοικίας, ο αρ. τηλεφώνου, η περίοδος που επιθυμεί να 
κυνηγήσει και τα θηράματα για τα οποία ενδιαφέρεται 
(παρέχεται τυποποιημένη αίτηση από την Υπηρεσία). 

β. Ατομικό βιβλιάριο Θήρας (θα προσκομίζεται το ατο¬ 
μικό βιβλιάριο ή φωτ/φο της 1 ης σελίδας, όπου υπάρ¬ 
χουν τα στοιχεία του ενδιαφερομένου και η θεώρηση 
για την τρέχουσα κυνηγετική περίοδο), 

γ. Μια πρόσφατη φωτογραφία. 

δ. χρηματικό ποσό αντίστοιχο της ειδικότερης κατη¬ 
γορίας ειδικής άδειας εισόδου, όπως αυτό ορίζεται στο 
άρθρ. 2, παρ. 2.9. του παρόντος. 

ε. Για το κυνήγι αγριόχοιρου - ζαρκαδιού θα υποβάλ¬ 
λεται επιπλέον σε δύο αντίτυπα κατάσταση των μελών 
της ομάδας. 

Τα δικαιολογητικά για την έκδοση της ειδικής άδειας 
μπορεί ο ενδιαφερόμενος, εφ’ όσον δεν τα προσκομίσει 
ο ίδιος ή οικείο του πρόσωπο, να τα αποστείλει με συστη¬ 
μένη επιστολή στο Δασαρχείο Λάρισας, Γραφείο Θήρας. 
Το αντίτιμο για την έκδοση της ειδικής άδειας αποστέλ- 
λεται στην ίδια διεύθυνση με ταχυδρομική επιταγή. Οι 
ειδικές άδειες διαφοροποιούνται ανάλογα με τον τόπο 
κατοικίας και διαμορφώνονται ως εξής: 

- Τοπική ειδική άδεια, την οποία δύνανται να απο¬ 
κτήσουν κυνηγοί που διαμένουν στον χώρο της Ε.Κ.Π. 
Όσσας. 

- Περιφερειακή ειδική άδεια, την οποία δύνανται να 
αποκτήσουν κυνηγοί που διαμένουν στο Νομό Λάρι¬ 
σας και είναι εφοδιασμένοι με τοπική άδεια Θήρας για 
το Νομό Λάρισας. 

- Γενική ειδική άδεια Θήρας, την οποία δύνανται να 
αποκτήσουν κυνηγοί που διαμένουν στην υπόλοιπη Επι¬ 
κράτεια και είναι εφοδιασμένοι με γενική άδεια Θήρας. 

Υπήκοοι ξένων κρατών (εκτός μελών Ευρωπαϊκής 
Ένωσης) δύνανται να κυνηγήσουν εντός της Ε.Κ.Π. Όσ¬ 
σας αφού αποκτήσουν τη σχετική άδεια καταβάλλο- 
ντος τα τέλη που προβλέπονται στην παρ. 3, της αριθμ. 
154567/2085/9-8-2017 κοινής απόφασης Αν. Υπ. Οικο¬ 
νομικών και Αν. Υπ. Περιβάλλοντος και Ενέργειας (ΦΕΚ 
2811/Β/10-8-2017). 

Άρθρο 2 

Διαδικασία έκδοσης ειδικών αδειών, 
τίμημα, ορισμός ημέρας κυνηγίου 

2.1. Η έκδοση των ειδικών αδειών αρχίζει 5 ημέρες πριν 
την έναρξη του κυνηγιού στην Ε.Κ.Π. Όσσας, η δε καταχώ- 
ρηση της ημερομηνίας κυνηγιού θα γίνεται δύο (2) ημέρες 
το αργότερο πριντην έναρξη της Θήρας κάθε θηράματος. 

2.2. Οι επιθυμητές ημέρες κυνηγιού δηλώνονται από 
τον ενδιαφερόμενο ή καταχωρούνται στην αίτηση απ’ 
αυτόν και εφόσον υπάρχει δυνατότητα το αίτημα θα 
ικανοποιείται. Τηλεφωνικά αιτήματα για καθορισμό 
των ημερών κυνηγιού δεν γίνονται δεκτά παρά μόνο 


από τοπικούς κυνηγούς (κάτοικουςτης Ε.Κ.Π.) για τις κα¬ 
θημερινές (όχι για Σαββατοκύριακο) και των κυνηγών 
που κατοικούν σε Νομούς εκτός του Ν. Λάρισας. Στην 
περίπτωση αυτή, η ημερομηνία θα καταχωρείται από 
τον αρμόδιο υπάλληλο της Υπηρεσίας. 

2.3. Κάθε κυνηγός δικαιούται Ειδική Άδεια μόνο μιας 
κατηγορίας. Μετά την εξάντληση των εισόδων ο κυνηγός 
μπορεί να προσθέσει επιπλέον εισόδους καταβάλλοντας 
το ανάλογο τίμημα ώστε να κυνηγήσει και άλλες φορές, 
εφόσον υπάρχει δυνατότητα (επάρκεια θηραμάτων, ευ¬ 
νοϊκές καιρικές συνθήκες κ.λπ.). 

2.4. Προτεραιότητα Θήρας στην Ε.Κ.Π. Όσσας παρέχε¬ 
ται στους Τοπικούς κυνηγούς που διαμένουν στο χώρο 
της Ε.Κ.Π. Όσσας και έχουν συστήσει ομάδα κυνηγίου 
αγριόχοιρων ή ζαρκαδιών κατά Τοπική Κοινότητα εφό¬ 
σον αυτό δεν επιφέρει, κατά την κρίση του επόπτη Θή¬ 
ρας, δυσλειτουργίες στην διαδικασία προγραμματισμού. 
Το αυτό θα ισχύσει και στην περίπτωση που θα υπάρξει 
ενδιαφέρον από τοπικούς κυνηγούς οι οποίοι θα συστή¬ 
σουν δεύτερη ομάδα. 

2.5. Για την καταχώρηση της ημέρας κυνηγιού λαγού 
και πέρδικας και με σκοπό την εύρυθμη λειτουργία της 
Ε.Κ.Π. Όσσας και την ίση μεταχείριση των κυνηγών θα 
λαμβάνονται υπόψη ο αριθμός των κυνηγών που ενδι- 
αφέρονται να κυνηγήσουν, η ημέρα (Τετάρτη - Σάββατο 
- Κυριακή) και η συγκεκριμένη περιοχή διενέργειας κυ¬ 
νηγιού στην Ε.Κ.Π. Όσσας προκειμένου σε βάθος χρόνου 
να ικανοποιούνται όλα τα αιτήματα. 

2.6. Οι τοπικοί κυνηγοί, κάτοικοι τωνΤοπικών Κοινοτή¬ 
των Πουρναριού, Καρύτσας, Μεγαλοβρύσου, Μελιβοίας 
και Αμπελακίων επειδή έχουν ελεύθερη περιοχή (εκτός 
Ε.Κ.Π. Όσσας) δικαιούνται να κυνηγούν δυο φορές την 
εβδομάδα τριχωτά θηράματα (αγριόχοιρο, ζαρκάδι). Από 
τις δύο ημέρες η μια θα είναι καθημερινή (Τετάρτη) και 
η άλλη Σάββατο ή Κυριακή. 

2.7. Οι τοπικοί κυνηγοί κάτοικοι τωνΤοπικών Κοινο¬ 
τήτων Στομίου, Σπηλιάς και Ανατολής επειδή δεν έχουν 
ελεύθερη περιοχή εκτός της Ε.Κ.Π μπορούν να κυνηγούν 
όλες τις επιτρεπόμενες ημέρες κυνηγιού. 

2.8. Οι κυνηγοί που διαμένουν μόνιμα στο χώρο της 
Ε.Κ.Π. Όσσας μπορούν να κυνηγούν με τοπική ειδική 
άδεια, καταβάλλοντος το ανάλογο τίμημα, μόνο για το 
χώρο της Τοπικής Κοινότητάς τους. 

2.9. Τ ο τίμη μα της εισόδου ή των εισόδων ανέρχεται: 

α. Για τους τοπικούς κυνηγούς, μόνιμους κατοίκους 

τωνΤοπικών Κοινοτήτων που ολόκληρο ή μέρος αυτών 
βρίσκεται εντός του χώρου της Ε.Κ.Π. Όσσας για 1 είσοδο 
2,00€, για 5 εισόδους 8,00 € και για 10 εισόδους 15,00 €. 

β. Για τους κυνηγούς κατοίκους του Νομού Λάρισας 
για 1 είσοδο 3,00 €, για 5 εισόδους 14,00 € και για 10 
εισόδους 25,00 €. 

γ. Για τους κυνηγούς των λοιπών Νομών, των χωρών 
της Ευρ. Ένωσης και αυτών που διαμένουν πέραν 15ετίας 
στη χώρα μας για 1 είσοδο 5,00 €, για 5 εισόδους 20,00 
€ και για 10 εισόδους 35,00 €. 

δ. Για κυνηγούς χωρών εκτός Ευρωπαϊκής Ένωσης 
50,00 €, για 2 εισόδους. 

Όλες οι κατηγορίες ειδικών αδειών επιβαρύνονται με 
Φ.Π.Α. 24%. Κυνηγοί υπήκοοι ξένων κρατών (εκτός με- 

λών Ε.Ε.), εκτός των τελών της ειδικής αδείας οφείλουν να 
εφοδιαστούν με γενική άδεια καταβάλλοντας τέλη όπως 
αυτά ορίζονται στην παρ. 3, της αριθμ. 154567/2085/9- 
8-2017 Κοινής απόφαση Αν. Υπ. Οικονομικών και Αν. Υπ. 
Περιβάλλοντος και Ενέργειας (ΦΕΚ2811/Β/10-8-2017) με 
την οποία καθορίζονται τα τέλη έκδοσης αδειών κυνη¬ 
γιού για την περίοδο 2017-2018. 

2.10. Οι βοηθοί κυνηγίου χωρίς όπλο, πρέπει να εφο¬ 
διάζονται με ειδική άδεια κυνηγίου αναλόγως της ειδι¬ 
κότερης κατηγορίας στην οποία ανήκουν. 

Άρθρο 3 

Διενέργεια κυνηγίου 

3.1 Το κυνήγι στην Ε.Κ.Π. αρχίζει στις 7.00 καιτελειώνει 
στις 14.30. Δύναται μεμονωμένοι κυνηγοί να προσέρχο¬ 
νται το αργότερο μέχρι τις 8.00 στην Ε.Κ.Π. Όσσας κατό¬ 
πιν συνεννόησης με το Γραφείο Θήρας ή τον υπεύθυνο 
δασοφύλακα του τομέα που πρόκειται να κυνηγήσουν. 

3.2.0 κυνηγός ή ομάδα κυνηγών που δήλωσε ότι επι¬ 
θυμεί να κυνηγήσει μια συγκεκριμένη ημέρα, η οποία 
καταχωρήθηκε στην ειδική άδεια, παρουσιάζεται στον 
ορισμένο από την Υπηρεσία υπάλληλο της περιοχής, 
στον τόπο και την ώρα που αναγράφεται στην άδεια, πα- 
ραδίδει την ειδική άδεια και το ατομικό βιβλιάριο Θήρας 
μαζί με τη θεωρημένη κατάσταση εφόσον πρόκειται για 
κυνήγι αγριόχοιρου ή ζαρκαδιού, ο οποίος αφού τα ελέγ¬ 
ξει επιστρέφει την ειδική άδεια (η οποία θα επιδεικνύεται 
σε κάθε έλεγχο) ενώ κρατεί το ατομικό βιβλιάριο και τη 
θεωρημένη κατάσταση τα οποία παραδίδει στον ίδιο 
τον κυνηγό ή στον ομαδάρχη με τη λήξη του κυνηγιού. 

3.3. Μεταφορά εισόδου σε μέρα διαφορετική από 
τη συγκεκριμένη που έχει καταχωρηθεί στην ειδική 
άδεια Θήρας δεν επιτρέπεται. Αντικατάσταση εισόδου 
πραγματοποιείται μόνο όταν δεν διενεργείται κυνήγι με 
υπαιτιότητα της υπηρεσίας ή λόγω δυσμενών καιρικών 
συνθηκών, πράγμα που θα βεβαιώνεται από τον αρμόδιο 
δασοφύλακα ή από το Γραφείο Θήρας. 

3.4. Κάθε κυνηγός μπορεί να χρησιμοποιεί μέχρι δυο 
σκυλιά, δεν μπορεί όμως ο αριθμός των σκυλιών της 
ομάδας να είναι μεγαλύτερος από έξι (6). Ο αριθμός των 
κυνηγετικών σκύλων που θα συμμετέχουν στο κυνήγι 
δηλώνεται κατά την προσέλευση των κυνηγών. Όλα τα 
σκυλιά που εισέρχονται στην Ε.Κ.Π. Όσσας θα πρέπει 
να φέρουν περιλαίμιο με μεταλλικό έλασμα, στο οποίο 
θα αναγράφεται ο ιδιοκτήτης και το τηλέφωνο του. Οι 
ιδιοκτήτες κυνηγετικών σκύλων θα πρέπει να πληρούν 
τις προϋποθέσεις που θέτει ο ν. 4039/2012 όπως τροπο¬ 
ποιήθηκε και ισχύει. 

3.5. Τα όπλα μέχρι την έναρξη του κυνηγιού και μετά 
το πέρας αυτού θα είναι λυμένα και μέσα στη θήκη. Σε 
περίπτωση που κάποιος κυνηγός χάσει τα σκυλιά του 
δύναται κατόπιν αδείας του αρμόδιου δασοφύλακα ή 
του Γραφείου Θήρας να παραμείνει στην Ε.Κ.Π. Όσσας 
για την αναζήτησή τους. 

3.6. Το κυνήγι στις περιοχές που υπάρχουν πυρήνες 
απελευθέρωσης θηραμάτων αρχίζει από τις απομακρυ¬ 
σμένες θέσεις προς τον πυρήνα. Η απόσταση θα καθο¬ 
ρίζεται από τον αρμόδιο υπάλληλο (όχι μικρότερη των 
διακοσίων μέτρων). 


3.7. Μετά το πέρας του κυνηγιού, οι κυνηγοί με όλα 
τα οχήματα τους επιστρέφουν στον αρμόδιο υπάλληλο 
όπου γίνεται ο σχετικός έλεγχος, εκδίδεται τιμολόγιο που 
αποτελεί δικαιολογητικό για την περαιτέρω μεταφορά 
των θηραμάτων (εφόσον υπάρχουν) και αφού όλα έχουν 
καλώς, τους επιστρέφονται τα ατομικά βιβλιάρια Θήρας 
προσωπικά στον καθένα. 

3.8. Όταν η ομάδα κυνηγών αποτελείται από κατόχους 
διαφόρων κατηγοριών ειδικών αδειών οι τιμές των θηρα¬ 
μάτων καθορίζονται από τις μεγαλύτερες που ισχύουν. 

3.9.0 κυνηγός που τελειώνει το κυνήγι πριν τις 14:30 
και επιθυμεί να αποχωρήσει από την Ε.Κ.Π. Όσσας οφεί¬ 
λει να ενημερώσει τον αρμόδιο δασοφύλακα. 

3.10. Το προνόμιο των τοπικών κυνηγών (που διαμέ¬ 
νουν μόνιμα σε Τοπικές Κοινότητες που συμπεριλαμ- 
βάνονται στην Ε.Κ.Π. Όσσας) να κυνηγούν μόνιμα στην 
περιοχή που κατοικούν, θα εκχωρείται μόνο όταν στην 
συγκεκριμένη ομάδα οι τοπικοί κυνηγοί θα αποτελούν 
την πλειοψηφία (ποσοστό πάνω από 50%). Σε αντίθετη 
περίπτωση (ποσοστό τοπικών κυνηγών μικρότερο ή ίσο 
του 50%) οι ομάδες αυτές θα συμμετέχουν στην κλήρω¬ 
ση όπως και οι άλλες ομάδες που αποτελούνται από μη 
μόνιμους κατοίκους της Ε.Κ.Π. Όσσας. 

3.11. Οι ομάδες κυνηγών αγριόχοιρου και ζαρκαδιού 
συγκροτούνται ελεύθερα από τους κυνηγούς, οι οποίοι 
επιλέγουν έναν ομαδάρχη, που συντάσσει κατάσταση 
των μελών την οποία προσκομίζει στο γραφείο Θήρας για 
να συμμετάσχει στη διαδικασία της κλήρωσης, η οποία 
διενεργείται από την άτυπη και ευκαιριακή επιτροπή που 
συγκροτείται στο Δασαρχείο Αάρισας. Με την κλήρωση 
ορίζεται η σειρά με την οποία οι ομαδάρχες θα επιλέξουν 
τον τόπο και την ημέρα του κυνηγιού. Στην περίπτωση 
που υπάρχει μειωμένο ενδιαφέρον δύναται το Γραφείο 
Θήρας να ορίζει απευθείας και χωρίς κλήρωση τον τόπο 
και την ημέρα του κυνηγιού για τις ενδιαφερόμενες ομά¬ 
δες. 

3.12. Η ανωτέρω κατάσταση (το έντυπο διατίθεται από 
την υπηρεσία μας) θα υποβάλλεται σε δύο αντίτυπα με 
αίτηση του ομαδάρχη προς το γραφείο Θήρας. 

3.13. Μετά την έγκριση, τη μια κατάσταση θα παίρνει 
ο ομαδάρχης, την οποία θα παραδίδει στον υπάλληλο 
κατά την ημέρα του κυνηγιού, και η άλλη θα παραμένει 
στο γραφείο Θήρας. Στην αίτηση του ομαδάρχη θα ανα¬ 
γράφονται τα στοιχεία του, το είδος του θηράματος, οι 
ημερομηνίες κυνηγίου και οι τομείς προτίμησης. 

3.14. Κυνηγοί οι οποίοι είναι μέλη μιας ομάδας η οποία 
έχει κληρωθεί να κυνηγήσει συγκεκριμένες ημερομηνί¬ 
ες είναι δυνατόν να γίνουν μέλη άλλης ομάδας η οποία 
έχει κληρωθεί να κυνηγήσει την ίδια ή άλλη ημερομηνία 
κατόπιν εγκρίσεωςτου γραφείου Θήρας. 

3.15. Τα ανωτέρω αφορούν την κάθε επιμέρους κλή¬ 
ρωση. Στο τέλος κάθε κλήρωσης θα συντάσσεται συγκε¬ 
ντρωτική κατάσταση όλων των ομάδων κυνηγών που 
συμμετέχουν στο κυνήγι για την συγκεκριμένη περίοδο 
η οποία θα είναι στη διάθεση κάθε ενδιαφερομένου. 

3.16. Στην κατάσταση των μελών, ο ομαδάρχης μπορεί 
να συμπεριλάβει μέχρι 10 δέκα κυνηγούς. Στο περιθώριο 
της κατάστασης θα αναγράφονται, εάν υπάρχουν και 
άλλα άτομα (κυνηγοί) που επιθυμούν να συμμετάσχουν 

στην συγκεκριμένη ομάδα, ως αναπληρωματικά, σε πε¬ 
ρίπτωση που τυχόν κάποιοι κυνηγοί, μετά την κλήρωση, 
αρνηθούν για οποιονδήποτε λόγο, να συμμετάσχουν στο 
κυνήγι στη συγκεκριμένη ομάδα και στη θέση που έχει 
κληρωθεί να κυνηγήσει. 

3.17. Κυνηγοί (τακτικά μέλη ή αναπληρωματικά ομά¬ 
δας) που δεν συμμετέχουν στο κυνήγι της ομάδας 
τους, δεν θα μπορούν να κυνηγήσουν στην ίδια περιο¬ 
χή οποιοδήποτε άλλο θήραμα. Μπορούν αν θέλουν να 
πάνε για κυνήγι σε άλλη, απομακρυσμένη περιοχή από 
αυτή που κυνηγάει η ομάδα τους. 

3.18. Τα τυχόν αδιάθετα ζώματα θα μπορούν να διατε¬ 
θούν από τον επόπτη της Ε.Κ.Π. Όσσας ή το βοηθό του 
σε ομάδες κυνηγών που δεν είχαν συμπεριληφθεί στην 
διαδικασία της κλήρωσης ή σε ομάδες που κληρώθηκαν 
να κυνηγήσουν σε άλλα ζώματα αλλά επιθυμούν να κυνη¬ 
γήσουν στο αδιάθετο ζώμα, υπό την προϋπόθεση ότι δεν 
το είχαν κυνηγήσει την προηγούμενη κυνηγετική ημέρα. Η 
δέσμευση αυτή ισχύει για τις ημέρες Σάββατο και Κυριακή. 

3.19. Ομάδα αγριόχοιρου ή ζαρκαδιού που θήρευσε 
(2) αγριόχοιρους ή (2) ζαρκάδια δεν δικαιούται να βά¬ 
λει δεύτερο ζώμα όταν το θήραμα αυτό αποτελεί την 
δηλωθείσα επιλογή του. Τα θηράματα δηλώνονται από 
τον ομαδάρχη και χρεώνονται από το δασοφύλακα κατά 
το χρόνο θήρευσης. 


3.20. Οι κυνηγοί όλων των θηραμάτων θα φέρουν 
υποχρεωτικά φωσφορούχα γιλέκα κατά τη διάρκεια 
του κυνηγιού. 

3.21. Η Θήρα του ζαρκαδιού ασκείται δια χρήσεως 
βλήματος και ουχί σφαιριδίων. 

Άρθρο 4 

Κυνηγετική περίοδος, αριθμός θηραμάτων, 
τίμημα και χρόνος θήρευσης αυτών 

4.1. Η κυνηγετική περίοδος στην Ε.Κ.Π. Όσσας αρχίζει 
την 23-9-17 και λήγει στιςΐ 4-1 -2018. Αναλυτικά: 

- Για το λαγό η περίοδος κυνηγίου ορίζεται από 
7-10-2017 έως 17-12-2017. 

- Για τα υπόλοιπα τριχωτά (αγριόχοιρος - ζαρκάδι) από 
7-10-2017 έως 14-1-2018. 

- Για την ορεινή πέρδικα η περίοδος κυνηγίου ορίζεται 
από 23-9-2017 έως 10-12-2017. 

- Για τα υδρόβια-παρυδάτια και τα υπόλοιπα πτερωτά η 
περίοδος κυνηγίου ορίζεται από 23-9-2017 έως 14-1 -2018. 

- Για τα εκτρεφόμενα πτερωτά (εφόσον υπάρξει προ¬ 
μήθεια από τα κρατικά εκτροφεία) από 23-9-2017 μέχρι 
εξαντλήσεωςτων αποθεμάτων. 

4.2. Στον πίνακα 1 που ακολουθεί παρουσιάζεται ανα¬ 
λυτικά Η έναρξη, η λήξη κυνηγιού κάθε θηράματος και 
η τιμή του: 


ΠΙΝΑΚΑΣ 1 


Α/Α 

ΕΙΔΟΣ 

ΘΗΡΑΜΑΤΟΣ 

ΕΝΑΡΞΗ- 

ΛΗΞΗ 

ΝΤΟΠΙΟΙ 

ΚΥΝΗΓΟΙ 

ΚΥΝΗΓΟΙ 
ΝΟΜΟΥ Ε.Κ.Π. 

ΥΠΟΛΟΙΠΟΙ 
ΕΛΛΗΝΕΣ ΚΥΝΗΓΟΙ, 
ΑΛΛΟΔΑΠΟΙ 

ΠΕΡΑΝ 15ΕΤΙΑΣ, 
ΑΛΛΟΔΑΠΟΙ 

ΜΕΛΩΝ ΧΩΡΩΝ Ε.Ε. 

ΥΠΟΛΟΙΠΟΙ 

ΑΛΛΟΔΑΠΟΙ 


ΘΗΛΑΣΤΙΚΑ 

1. 

Λαγός 

7/10/17-17/12/17 

12,00 

18,00 

24,00 

48,00 

2. 

Αγριόχοιρος 

7/10/17-14/1/18 

50,00 

75,00 

100,00 

200,00 

3. 

Ζαρκάδι 

7/10/17-14/1/18 

65,00 

80,00 

100,00 

200,00 


ΠΟΥΛΙΑ 

1. 

Φασιανός 

23/9/17-μέχρι 

εξαντλήσεωςτων 

εκτρεφομένων 

3,00 

4,00 

5,00 

10,00 

2. 

Πέρδικα τσούκαρ 

23/9/17-μέχρι 

εξαντλήσεωςτων 

εκτρεφομένων 

2,00 

3,00 

4,00 

8,00 

3. 

Πέρδικα ορεινή 

23/9/17-10/12/17 

4,00 

6,00 

8,00 

16,00 

4. 

Ορτύκι 

23/9/17-14-1-18 

1,50 

2,00 

2,50 

5,00 

5. 

Περιστεροειδή 

23/9/17-14-1-18 

1,50 

2,00 

2,50 

5,00 

6. 

Μπεκάτσα 

23/9/17-14-1-18 

2,00 

3,00 

4,00 

8,00 

7. 

Μπεκατσίνι 

23/9/17-14-1-18 

1,50 

2,00 

2,50 

5,00 

8. 

Υδρόβια- 

παρυδάτια 

23/9/17-14-1-18 

2,00 

3,00 

4,00 

8,00 

9. 

Τσίχλα-κοτσύφι 

23/9/17-14-1-18 

1,50 

2,00 

2,50 

5,00 

4.3. Οι τιμές των θηραμάτων επιβαρύνονται με Φ.Π.Α. 13%. 

4.4. Η Ε.Κ.Π. Οσσας θα λειτουργεί τις ημέρες Τετάρτη, Σάββατο και Κυριακή εφόσον το επιτρέπουν οι συνθήκες 
ενώ δύναται να υπάρξει τροποποίηση με απόφαση του Δ/ντή Δασών. 

4.5 θήραμα το οποίο πληγώνεται και δεν ανευρίσκεται πληρώνεται στο ήμισυ της τιμής του. 

4.6 Η Ε.Κ.Π. Οσσας δεν λειτουργεί τις ημέρες των εκλογών, τις επίσημες αργίες καθώς και την παραμονή των 
Χριστουγέννων, τα Χριστούγεννα, την παραμονή της Πρωτοχρονιάς, την Πρωτοχρονιά, των Θεοφανείων και κατά 
τις μέρες που το έδαφος της καλύπτεται πλήρως με χιόνι. 

4.7 Ο αριθμός των θηραμάτων που θα θηρευθούν την τρέχουσα κυνηγετική περίοδο κατά είδος και περιοχή έχει 
ως κάτωθι: 


ΠΙΝΑΚΑΣ 2 



ΑΓΡΙΟΧΟΙΡΟΙ 

ΛΑΓΟΙ 

ΟΡ. ΠΕΡΔΙΚΑ 

ΖΑΡΚΑΔΙΑ 

ΑΜΠΕΛΑΚΙΑ 

30 

25 

10 

15 

ΑΝΑΤΟΛΗ 

50 

40 

25 

25 

ΜΕΓΑΛΟΒΡΥΣΟ 

20 

15 

5 

10 

ΚΑΡΙΤΣΑ 

20 

15 

5 

10 

ΜΕΛΙΒΟΙΑ 

20 

10 

5 

10 

ΠΟΥΡΝΑΡΙ 

20 

30 

10 

10 

ΣΠΗΛΙΑ 

50 

50 

30 

15 

ΣΤΟΜΙΟ 

30 

15 

10 

15 

ΣΥΝΟΛΟ 

240 

200 

100 

110 


4.8 Ο αριθμός των ανωτέρω θη ραμάτων δύναται να αυξομειωθεί έως 30% ανάλογα με τις δυνατότητες της Ε.Κ.Π. 
Οσσας με απόφαση του Δασάρχη, κατόπιν εισήγησης του Επόπτη της Ε.Κ.Π. Οσσας. 

4.9 Όλοι οι κυνηγοί των μη εκτρεφόμενων θηραμάτων μετά το πέρας του κυνηγιού έχουν τη δυνατότητα να 
κυνηγήσουν εκτρεφόμενα πτερωτά θηράματα. 

4.10 Κατά την θηρευτική περίοδο 2017-2018 επιτρέπεται η Θήρα για κάθε κυνηγό ή ομάδα κυνηγών και κάθε 
κυνηγετική ημέρα των παρακάτω θηραμάτων σε αριθμό και είδος. 


ΠΙΝΑΚΑΣ 3 


Α/Α 

Είδος θηράματος 

Αριθμός Κυνηγών 




1 

2 

(3-4) 

Ομάδα(6-10) 


1 

Λαγός 

1 

2 

2 



2 

Αγριόχοιρος 




6 


3 

Ζαρκάδι 




3 


4 

Ορεινή πέρδικα 

2 





5 

Λοιπά επιτρεπόμενα είδη του πίνακα 1 

Οπως η ρυθμιστική διάταξη Θήρας 



4.11. Οι κυνηγοί (σε ομάδες ή μεμονωμένοι) μπορούν 
να θηρεύσουν ένα (1) μόνο θήραμα διαφορετικού είδους 
από αυτό που ήταν δηλωμένοι για τη συγκεκριμένη κυνη¬ 
γετική ημέρα με προσαύξηση 25% εκτός του ζαρκαδιού 
που είναι χωρίς προσαύξηση. 

Άρθρο 5 

Απαγορεύσεις-Ποινές 

5.1. Δεν επιτρέπεται 

1. Η χρήση επαναληπτικών όπλων (καραμπινών) με 
γέμισμα άνω των τριών φυσιγγίων, όπλων με ραβδωτή 
κάνη και όπλων που φέρουν τηλεσκόπια. 

2. Η χρήση διόπτρων και ασυρμάτων για άσκηση Θή¬ 
ρας. 

3. Η χρησιμοποίηση σκυλιών δίωξης κατά τις μέρες 
που δεν κυνηγιούνται τα τριχωτά θηράματα. 


4. Το κυνήγι στην κορυφή (Κώνο) της Όσσας, σε από¬ 
σταση μικρότερη των 200 μέτρων από την οριογραμμή 
της Ε.Κ.Π. και σε καλλιεργούμενες εκτάσεις μέχρι συγκο¬ 
μιδής των προϊόντων. 

5. Η Θήρα των θηραμάτων που δεν κατονομάζονται. 

6. Η απόκρυψη φονευθέντος θηράματος. 

7. Η Θήρα θηράματος που ο αριθμός συμπληρώθηκε 
στον τομέα ή σε ολόκληρη την Ε.Κ.Π. Όσσας κατά την 
τρέχουσα κυνηγετική περίοδο. 

8. Το ομαδικό κυνήγι των τριχωτών από ομάδες μικρό¬ 
τερες των 6 ατόμων και μεγαλύτερες των 10 σε ότι αφορά 
τα είδη αγριόχοιρου, ζαρκαδιού και άνω των 4 ατόμων 
όταν πρόκειται για κυνήγι λαγού. 

9.0 φόνος μικρών σε ηλικία αγριόχοιρων (ριγωτά) και 
ζαρκαδιών. 

10. Η θήρευση και δεύτερου θηράματος διαφορε¬ 
τικού του δηλωθέντος (παρ. 4.11.). Σε περίπτωση που 
θηρεύσει δεύτερο θήραμα από οποιαδήποτε άλλο είδος 
ο μεμονωμέ νος κυνηγός ή η ομάδα, θεωρείται παρά¬ 
νομη Θήρα. Το θήραμα αυτό κατάσχεται και εκποιείται 
επί τόπου ή αλλού αποκλεισμένων των παραβατών της 
δημοπρασίας. Πέραν των ανωτέρω ο μεμονωμένος κυ¬ 
νηγός και η ομάδα στερούνται την ειδική άδεια για (15) 
δέκα πέντε κυνηγετικές ημέρες. 

11. Η διανυκτέρευση κυνηγών στο χώρο της Ε.Κ.Π. 
Όσσας κατά την περίοδο λειτουργίας της, συμπεριλαμ¬ 
βανομένων και των οικημάτων της Δασικής Υπηρεσίας. 
Οι παραβάτες στερούνται της ειδικής άδειας για 15 δε¬ 
καπέντε ημερολογιακές ημέρες. 

12. Η άσκοπη μετακίνηση αυτοκινήτων, η αλλαγή 
τομέα και θέσης κυνηγιού εντός του χώρου της Ε.Κ.Π. 
Όσσας χωρίς την έγκριση του επιβλέποντος οργάνου 
συνεπάγεται στέρηση της ειδικής άδειας για (10) δέκα 
ημερολογιακές ημέρες. 

13. Στους κυνηγούς (τακτικά μέλη ή αναπληρωματικά 
ομάδας) που δεν συμμετέχουν στο ομαδικό κυνήγι της 
ομάδας τους να θηρεύουν στην ίδια περιοχή άλλα επι¬ 
τρεπόμενα θηράματα. Οι παραβάτες κυνηγοί θα στερού¬ 
νται την ειδική άδεια για (20) είκοσι κυνηγετικές ημέρες. 

14. Οι παραβάτες των διατάξεων 1-9 αυτής της πα¬ 
ραγράφου (5.1.) θα στερούνται την ειδική άδεια για 15 
ημερολογιακές ημέρες, ολόκληρη η ομάδα αν το κυνήγι 
είναι ομαδικό και για ολόκληρη την κυνηγετική περίο¬ 
δο ο παραβάτης κυνηγός της ομάδας ή ο μεμονωμένος 
κυνηγός. 

5.2. Στην περίπτωση κατά την οποίαν θηρευτεί αριθ¬ 
μός θηραμάτων (από μεμονωμένο κυνηγό ή από ομάδες 
κυνηγών) πέραν αυτών που ορίζονται στον πίνακα 3, 
αυτά κατάσχονται και εκποιούνται επί τόπου ή αλλού 
αποκλεισμένων των παραβατών της δημοπρασίας. Ο με¬ 
μονωμένος κυνηγός ή ο παραβάτης κυνηγός της ομάδας 
θα στερείται την ειδική άδεια κυνηγίου για ολόκληρη την 
κυνηγετική περίοδο και τα υπόλοιπα μέλη της ομάδας θα 
στερούνται την ειδική άδεια για 10 κυνηγετικές ημέρες. 

5.3. Κυνηγοί οι οποίοι επιδεικνύουν ανυπακοή ή ανάρ¬ 
μοστη συμπεριφορά προς τα δασικά όργανα ή αποχω¬ 
ρήσουν από την Ε.Κ.Π. χωρίς να παραλάβουν προσωπικά 
το ατομικό βιβλιάριο Θήρας θα στερούνται την ειδική 
άδεια για (15) δεκαπέντε κυνηγετικές ημέρες, ύστερα 
από έγγραφη αναφορά του δασικού οργάνου. 

5.4. Οι παραβάτες των ανωτέρω (5.1, 5.2., 5.3.) περι¬ 
πτώσεων διώκονται ποινικά για παράβαση των Νόμων 
περί Θήρας ή ρυθμιστικής διάταξης. Τα θηράματα που 
θηρεύθηκαν κατά παράβαση των ανωτέρω δ/ξεων κα¬ 
τάσχονται και εκποιούνται επί τόπου ή αλλού, αν υφί- 
σταται η δυνατότητα μεταφοράς των, αποκλεισμένων 
των παραβατών της δημοπρασίας. 

Μία εβδομάδα ισοδύναμε! με πέντε (5) κυνηγετικές 
μέρες. 

Άρθρο 6 

Εκγύμναση σκύλων 

6.1 Επιτρέπεται η εκγύμναση κυνηγετικών σκύλων 
στην Ε.Κ.Π. για πτερωτά και θηλαστικά θηράματα. Ανά¬ 


λογα με το είδος του θηράματος καθορίζονται οι εξής 
χώροι: 

Α. Για τα πτερωτά θηράματα (φασιανός, πέρδικα τσού- 
καρ, ορτύκι) καθορίζουμε τρεις χώρους: 

1. Δασική θέση "Μπάρα", και "Κάναλος"Τ. Κ. Σπηλιάς. 

2. Δασική θέση "Χάλκωμα", Τ. Κ. Αμπελακίων. 

Β. Για το λαγό καθορίζουμε τους εξής χώρους: 

1. Δασική θέση "Μπελμάς και Ασημάγουρνες", Τ.Κ. 
Ανατολής. 

2. Δασική θέση "Σοκάκι και Ασπρόχωμα"Τ. Κ. Σπηλιάς. 
Γ. Για τον αγριόχοιρο καθορίζουμε τους έξης χώρους: 

1. Δασική θέση "Σμαρδέλι" Τ.Κ. Στομίου. 

2. Δασική θέση "Αεροπλάνο και Παναγία" Τ. Κ. Ανα¬ 
τολής. 

3. Δασική θέση "Αρκουδόβρυση-Γιαλιάς και Δεληγιάν- 
νη"Τ. Κ. Σπηλιάς. 

6.2 Η περίοδος εκγύμνασης των σκύλων αρχίζει την 
3η Μαρτίου 2018 και λήγει στις 31 Μαρτίου 2018 και 1 η 
Ιουλίου 2018 έως 12 Αυγούστου 2018. 

• Ημέρες εκγύμνασης ορίζονται: Τετάρτη, Σάββατο ή 
Κυριακή (εκ περιτροπής). 

• Η εκγύμναση των σκύλων θα αρχίζει στις 7.00 π.μ. και 
θα τελειώνει στις 12:00 το μεσημέρι της ίδιας ημέρας. 

6.3 Ο κάθε κυνηγός ή κυναγωγός εισέρχεται χωρίς 
όπλο στο χώρο εκγύμνασης και φέρει μαζί του (2) κυ¬ 
νηγετικά σκυλιά. Στους χώρους εκγύμνασης για αγριό¬ 
χοιρους η ομάδα των κυνηγών ή κυναγωγών αποτελείται 
από 6-10 άτομα και δύναται να φέρει μέχρι 5 κυνηγετι¬ 
κούς σκύλους. 

6.4 Για να αποκτήσει κάποιος δικαίωμα εκγύμνασης 
στους καθοριζόμενους χώρους στην Ε.Κ.Π. Οσσας απαι¬ 
τείται: 

α. Ειδική άδεια εκγύμνασης. Το τίμημα για την κάθε 
ημέρα εισόδου καθορίζεται όπως στην παράγραφο 2.9. 
του παρόντος προγράμματος. Το τίμημα για το κάθε σκυ¬ 
λί καθορίζεται στο ήμισυτουτιμήματοςτης αντίστοιχης 
εισόδου της ειδικής άδειας εκγύμνασης. 

β. Οι κυναγωγοί που προέρχονται από χώρες - μέλη της 
Ε.Ε. εξισώνονται με τους υπόλοιπους Έλληνες κυνηγούς. 

6.5 Οι κυνηγοί ή κυναγωγοί που επιθυμούν να εκγυ¬ 
μνάσουν τα σκυλιά τους με εκτρεφόμενα θηράματα 
(Φασιανό - Πέρδικα Τσούκαρ) και εφόσον υπάρχουν 
διαθέσιμα στην Ε.Κ.Π. θα καταβάλλουν γι αυτά τίμημα 
όπως αυτό προβλέπεται στον πίνακα 1 της παραγράφου 
4.2. του παρόντος. 

6.6 Ο ανώτερος επιτρεπόμενος αριθμός των κυνηγών 
ή κυναγωγών για κάθε χώρο εκγύμνασης την ίδια ημέ¬ 
ρα καθορίζεται για μεν την εκγύμναση στο λαγό μέχρι 
10 άτομα, για δε την εκγύμναση αγριόχοιρου μέχρι 2 
ομάδες. 

6.7 Οι ιδιοκτήτες κυνηγετικών σκύλων θα πρέπει να 
πληρούν τις προϋποθέσεις που θέτει ο ν. 4039/2012 
όπως τροποποιήθηκε και ισχύει. 

Άρθρο 7 

Αγώνες κυνηγετικών ικανοτήτων (Α.Κ.Ι.) 

σκύλων δεικτών 

7.1. Οι Α.Κ.Ι. σκύλων δεικτών διεξάγονται κατά τη διάρ¬ 
κεια της κυνηγετικής περιόδου της Ε.Κ.Π. και εφόσον δεν 
επηρεάζεται η διεξαγωγή του κυνηγιού σ'αυτή. 

7.2. Επιτρέπεται η διεξαγωγή αγώνων σκύλων δεικτών 
εντός της Ε.Κ.Π.Όσσας και στους καθορισμένους χώρους 
της παραγράφου 6. Α1 καιΑ2. 

7.3. Οι Α.Κ.Ι. σκύλων δεικτών θα διεξάγονται για τα 
είδη: φασιανός, πέρδικα τσούκαρ και ορτύκι από τα 
εκτρεφόμενα ενώ Α.Κ. I. σε μη εκτρεφόμενα είδη δύνα- 
ται να διεξαχθούν εφόσον υπάρχει επάρκεια πουλιών και 
διαπιστώνεται ότι δεν πρόκειται να υπάρξουν σοβαρές 
διαταραχές στα ιδιαίτερα ενδιαιτήματά τους. 

7.4. Διοργανωτές των Α.Κ.Ε, σκύλων δεικτών εντός της 
Ε.Κ.Π. Όσσας μπορεί να είναι μόνο εθνικοί όμιλοι φυλών 
ή κυνοφιλικοί όμιλοι τοπικού χαρακτήρα που έχουν ανα¬ 
γνωριστεί ως σωματεία από τα αντίστοιχα πρωτοδικεία 
της χώρας και τελούν υπό την αιγίδα (είναι μέλη) του 
Κυνολογικού Ομίλου Ελλάδος (Κ.Ο.Ε.). 

7.5. Επιτρέπεται η απελευθέρωση εκτρεφόμενων θη¬ 
ραμάτων (φασιανών, ορεινών περδίκων) στους καθορι¬ 
σμένους χώρους του παρόντος προγράμματος. 

7.6. Τα εκτρεφόμενα θηράματα ή διατίθενται, εφόσον 
υπάρχει η δυνατότητα, με τίμημα όπως ορίζεται στην 
παράγραφο 4.2. ο πίνακας 1 ή τα προμηθεύονται οι δι¬ 
οργανωτές Κυνοφιλικοί Ομιλοι από άλλα κρατικά εκτρο¬ 
φεία ή από νομίμως λειτουργούντα ιδιωτικά εκτροφεία 
θηραμάτων. 

7.7. Τα διαγωνιζόμενα σκυλιά πρέπει να πληρούν τους 
όρους της παραγράφου 6.7. του παρόντος προγράμ¬ 
ματος. 

7.8. Τα αιτήματα των Κυνοφιλικών Οργανώσεων θα 
υποβάλλονται εγγράφως στο γραφείο Θήρας του Δασαρ¬ 
χείου μας, τουλάχιστον 15 ημέρες πριν την αιτούμενη 
ημερομηνία διεξαγωγής του αγώνα. Η δε υλοποίηση 
τους θα πραγματοποιείται σύμφωνα με όσα περιγρά- 
φονται στο παρόν πρόγραμμα και οι τυχόν περισσότερες 
διευκρινίσεις θα δίδονται με απαντητικό έγγραφο του 
Δασαρχείου Λάρισας. 

7.9. Εντός του καθορισμένου χώρου διεξαγωγής των 
αγώνων επιτρέπεται να εισέρχονται μόνο οι κριτές και 
οι κυναγωγοί που θα συνοδεύουν τα κυνηγετικά σκυλιά. 

Οι κυναγωγοί μπορούν να φέρουν μόνο πιστόλια αφέ- 
σεως αγώνων, που έχουν κατασκευαστεί ειδικά για να 
χρησιμοποιηθούν για τον έλεγχο της κροτοφοβίας των 
διαγωνιζομένων σκύλων δεικτών. 

7.10. Δικαίωμα παρακολούθησης των Α.Κ.Ι. σκύλων 
δεικτών έχουν μέχρι και 5 εκπρόσωποι των τοπικών κυ¬ 
νηγετικών οργανώσεων χωρίς την καταβολή τιμήματος. 

7.11. Το τίμημα για τους συμμετέχοντες κυναγωγούς 
ορίζεται σε 10 ΕΥΡΩ και για το κάθε διαγωνιζόμενο σκυλί 
σε 5 ΕΥΡΩ. 

7.12. Η διεξαγωγή των Α.Κ.Ι. σκύλων δεικτών πραγμα¬ 
τοποιείται παρουσία των οργάνων της Ε.Κ.Π. που επο¬ 
πτεύουν την όλη διαδικασία. 

7.13. Κάθε άλλη αναγκαία λεπτομέρεια που απαιτεί¬ 
ται για την ομαλή διεξαγωγή αυτής της δραστηριότη¬ 
τας (αγώνων) θα καθορίζεται στο απαντητικό έγγρα¬ 
φο του Δασαρχείου μας το οποίο αναφέρουμε στην 
παράγραφο 7.8. 


7.14 Δύο μήνες μετά την τέλεση των Α.Κ.Ι., οι διοργα¬ 
νωτές υποχρεούνται να υποβάλλουν στην δασική αρχή 
της Ε.Κ.Π. έκθεση με τα αποτελέσματα των πληθυσμια- 
κών μετρήσεων των ειδών της άγριας πανίδας. Σε περί¬ 
πτωση μη τήρησης της ανωτέρω υποχρέωσης δεν θα 
ικανοποιείται νέο αίτημα του διοργανωτή. 

7.15 Κάθε δαπάνη σχετική με την οργάνωση και την 
διεξαγωγή των αγώνων θα βαρύνει αποκλειστικά και 
μόνο τους διοργανωτές (Κυνοφιλικές Οργανώσεις). 

ΓΕΝΙΚΑ 

Κάθε άλλη λεπτομέρεια ως προς τη λειτουργία του 
γραφείου Θήρας και της Ε.Κ.Π. που δεν καταχωρείται 
στο παρόν πρόγραμμα καθορίζεται από τον επόπτη της 
Ε.Κ.Π. Όσσας μέσα στα πλαίσια του π.δ. 453/1977 και των 
σχετικών περί Θήρας νόμων. 

Δίνεται η ευχέρεια στον επόπτη της Ε.Κ.Π. Όσσας σε 
συνεργασία με φορείς, συλλόγους, οργανώσεις αλλά και 
μεμονωμένα άτομα να πραγματοποιεί ανά τακτά χρο¬ 
νικά διαστήματα καταμετρήσεις των πληθυσμών των 
θηραμάτων με σκοπό την καλύτερη προστασία και τη 
διαχείριση του θηρευτικού κεφαλαίου. 

Παρατηρητές κυνηγίου δεν χρειάζεται να εφοδιαστούν 
με ειδική άδεια αλλά παραμένουν κοντά στο αρμόδιο 
δασικό όργανο του κάθε τομέα και δεν συμμετέχουν με 
οποιοδήποτε τρόπο στο κυνήγι. 

Την Ε.Κ.Π. δύνανται να επισκέπτονται όσοι επιθυμούν 
να γνωρίσουν την πανίδα και τη χλωρίδα αυτής αλλά 
και για λόγους επιστημονικούς, ψυχαγωγίας και μάθη¬ 
σης χωρίς να καταβάλουν τέλη εισόδου, οφείλουν όμως 
να προστατεύουν τα θηράματα, ενώ για την αποφυγή 
κυνηγετικού ατυχήματος απαγορεύεται ρητώς η είσο¬ 
δός τους στις κυνηγετικές θέσεις κατά τις ημέρες που 
ασκείται Θήρα. 

Π ρος αποφυγήν ρυπάνσεως του τοπίου εντός του χώ¬ 
ρου της Ε.Κ.Π. προκλήσεωςπυρκαϊών και ζημιών εν γένει, 
καθορίζονται υπό της δασικής αρχής οι χώροι κατασκη- 
νώσεως των πάσης φύσεως επισκεπτών και διερχομένων 
οι οποίοι υποχρεούνται να τη ρούν τα υπό των εντεταλμέ¬ 
νων οργάνων υποδεικνυόμενα μέτρα. Για περισσότερες 
εξηγήσεις και οδηγίες μπορούν να απευθύνονται στο 
γραφείο Θήρας του Δασαρχείου Λάρισας. Κυνηγοί που 
τιμωρήθηκαν για παράβαση του προγράμματος κυνη¬ 
γιού δεν θεωρούνται επισκέπτες. 

Το παρόν πρόγραμμα εγκρίθηκε με την αριθμ. 
3113/138788/5-9-2017 απόφαση του Δ/ντου Δασών 
Ν. Λάρισας και δύναται να τροποποιηθεί από τον ίδιο 
μετά από εισήγηση του Επόπτη της Ε.Κ.Π. και του Προϊ¬ 
σταμένου της Υπηρεσίας. 

Η απόφαση αυτή που θα ισχύει για το κυνηγετικό έτος 
2017-2018 να δημοσιευθεί στην Εφημερίδα της Κυβερ- 
νήσεως. 

Λάρισα, 5 Σεπτεμβρίου 2017 

Με εντολή Συντονιστή Αποκεντρωμένης Διοίκησης 

Ο Προϊστάμενος της Δ/νσης Δασών Λάρισας 

ΑΣΤΕΡΙΟΣ ΓΚΑΤΣΙΚΟΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























